paragraph_text: Ograničeni izvor, ograničeni izvor, resurs čija je količina konačna i nakon nekog vremena, u mjerilu ljudskog vijeka, nema ga više. Zbog toga ga se naziva i neobnovljivi izvor (neobnovljivi resurs). Primjeri za to su fosilna goriva koja su nastajala milijunima godina. Ljudi ih troše brže nego što su nastajala u svojoj povijesti. Zbog toga se prirodnim putem ne nadomještaju pri dovoljnoj brzini te im se konačna količina smanjuje. Uz fosilna goriva, tu spadaju rude, podzemne vode, neki vodonosni slojevi. Drvo, ako je sječa održiva, riba (ako se ne preizlovljava) spadaju u obnovljive resurse, jer se na ljestvicu ljudskog vijeka obnavljaju dovoljno brzo, odnosno stopa kojom ih ljudi troše ne ugrožava njihovo obilje ili barem stalnost broja.<ref> Nerazumno gospodarenje može pretvoriti obnovljivi izvor u neobnovljivi izvor. Razvitkom tehnologije neki neobnovljivi izvori mogu se vratiti u ponovo iskoristivo stanje slično prvotnom pa time opet postaju obnovljivi izvor.